Ioannes Claudius Juncker
Ioannes Claudius Juncker Res apud Vicidata repertae: Nativitas: 9 Decembris 1954; Redange Patria: Luxemburgum Nomen nativum: Jean-Claude Juncker Familia Coniunx: Christiane Frising Ioannes Claudius Juncker (natus in Redingen Luxemburgi die 9 Decembris 1954), alumnus universitatis Argentoratensis ubi iuris prudentiae studuit, est politicorum peritus Luxemburgicus, ab anno 1984 usque hodie legatus ad Cameram Deputatorum Luxemburgensem et ab anno 1995 usque ad diem 1 Decembris 2013 primus minister (successore Xaverio Bettel). Die 20 Octobris 2013 Factio Socialis Popularis Christiana a Ioanne Claudio Juncker ducta suffragium maioris partis populi amisit. Ab anno 2005 Juncker est etiam Gregis euronis praeses. In comitiis Parlamenti Europaei anni 2014 candidatus fuit ad officium praesidis Commissionis Europaeae et victor. Munus ergo die 1 Novembris 2014 suscepit.